Motî:siporon - Wikipedia

# Motî:siporon

### Èn årtike di Wikipedia.

siporon u esporon / sporon [o.n.]

1. boket d' fier metou après les botes cavalreces, k' on pike li tchvå k' on-z est monté dsu avou, po l' fé avancî pus rade. Li ptit Lorint, avou ses belès botes, ses sporons tot rglatixhants, et si coulote cavalrece esteut ttossu bea a raloukî ki les sôdårds so les cåtes di novelan (A. Lenfant). F. éperon. >> C' est l' esporon ki fwait li tchvå: C'est l' cavalî ki fwait k' on tchvå est bon u nén. >> rôlete u stoele d' esporon: rôlete avou des picants ki replaecèt li sporon a ene pike.

2. sôre di grawe ki les coks ont padrî leu pate, et s' endè siervi po s' bate. Li cok si disfind avou ses sporons. F. ergot. >> si dressî so ses sporons: esse presse a-z ataker. >> diner on côp di sporon: escoursi ene sakî, renonder ene sacwè. Franwal: ahåyant po: "doner un coup de pouce, encourager". >> Walon sins l' walon, cok sins sporons: spot waloneu, ki mostere ki, po s' disfinde et esse foirt, les Walons ont dandjî d' leu lingaedje.

3. plante del sôre do pixholét, k' on-z ahive co bén po wårni les cortis, e latén sincieus Delphinium. Dj' avans semé ene airêye di sporons (H. Forir). F. pied-d'alouette, dauphinelle.

Disfondowes: s(i)poron, s(u)poron, s(u)pouron, s(ë)pouron, (e)sporon, esporon, s(i)poran, (i)sporon, s(u)poran, (e)sporo, (e)spuron, s(u)porong.

Etimolodjeye: vî lussimbordjwès "sporo" (prumî sinse).

| siporner u esporner / sporner [v.c.]

1. piker on tchvå avou les sporons.

2. mete des sporons (po monter a tchvå, a on cok di bate). Il est boté et sporné, presse a monter a tchvå (H. Forir). Il årént bén rprezinté on cok siporné !

3. (imådjreçmint) enonder ene sakî. F. exciter, stimuler. rl a: sitombyî, ewyî.

Disfondowes: esporoner, (s(i)porner, s(u)porner, s(u)pornè, s(ë)pourouner, s(u)pouroner, (e)sporoner).

| sipornî u espornî / spornî [o.f.n.] (v.m.) ome di mestî ki fjheut des sporons.

Prin del pådje «http://wa.wikipedia.org../../../s/i/p/Mot%C3%AE%7Esiporon.html»

##### Views

- Årtike
- Copene
- Modêye d' asteure

##### Cweri